Reprezentanţele Regiei Autonome – Registrul Auto Român din: Argeş, Brăila, Buzău, Caraş-Severin, Călăraşi, Constanţa, Dâmboviţa, Dolj, Giurgiu, Gorj, Ialomiţa, Mehedinţi, Olt, Prahova, Teleorman, Tulcea, Vâlcea, Bucureşti-Griviţa, Bucureşti-Voluntari, Bucureşti-Expoziţiei şi Merişani vor beneficia de servicii de curățenie în valoare de 22,5 milioane de lei.
RAR caută firmele interesate să presteze acest serviciu, în SEAP. „Obiectul contractului constă în achiziţionarea de servicii de curăţenie la reprezentanţele RAR-RA Lotul Ţara Românească, achiziţie care se realizează din fonduri proprii, conform cerinţelor caietului de sarcini. Achiziţia implică încheierea unui acord-cadru”, se menţionează în anunţ. Valoarea totală estimată a serviciilor de curăţenie la reprezentanţele RAR este cuprinsă între 20,53 milioane lei şi 22,58 milioane lei, fără TVA, termenul-limită pentru primirea ofertelor fiind 11 iunie 2024, ora 15:00. Contractul se va încheia într-o perioadă de 48 de luni, iar criteriul de atribuire este „cel mai bun raport calitate-preţ”, tipul procedurii fiind licitaţie deschisă.